Sfida e migrimit mund të vazhdojë më 2016
Evropa ka marrë masa për uljen e dyndjeve dhe forcimin e kufijve
Dyndjet drejt Evropës kanë qënë masive, por këto imazhe të një djali sirian të mbytur në bregdetin turk në shtator shokuan botën, duke nxitur keqardhje tek perëndimorët për ata që i largoheshin konfliktit të rënduar në Siri. Një segment i hapur në gardhin mes Serbisë dhe Hungarisë u bë korridor kalimi për mijëra njerëz në ditë. Hungaria, e mbingarkuar, ndërtoi një gardh me tela me gjemba në tetor dhe mbylli kufirin. Në Austri, porta drejt Evropës Perëndimore, trenat që vinin nga Hungaria u pritën nga duartrokitje. Vajza austriake mirëpritën të ardhurit me karamele dhe cigare. Kjo grua, Denise Neuhauser, thotë se Evropa nuk mund të kthejë mbrapsht këta njerëz dhe se shqetësimet rreth kulturës dhe asimilimit janë çëshjte që duhen diskutuar një herë tjetër. Stacioni kryesor i trenit në Budapest ishte pikë kryesore e të ardhurve. Shumica e njerëzve thonin se destinacion përfundimtar ishin Gjermania dhe Suedia, ku politikat sociale u premtojnë atyre një të ardhme. Tariku është refugjat nga Siria. Por shumë shpejt në Evropë u shfaqën sinjalet e tensioneve. Suedia filloi të kontrollojë kufijtë. Stefan Lofven është kryeministër i Suedisë. Skepticizmi u shtua edhe më tej pas sulmeve terroriste në Paris. Dy prej autorëve ishin futur në Evropë të maskuar si refugjatë. Kancelarja gjermane fillimisht i mirëpriti migrantët por ndryshoi qëndrim me afrimin e fund vitit. 2015 përfundoi me diskutime për forcimin e kufijve. Por Evropa nuk ka një plan gjithpërfshirës për t’iu përgjigjur kësaj vale refugjatësh, që udhëheqësit thonë se përbën një sprovë për rajonin.